recursal/SuperWikiNEXT-32B huggingface dataset:
பாரசீக வளைகுடாவின் அரபு நாடுகள்
**அராபிய பாரசீக வளைகுடா நாடுகள்** (*Arab states of the Persian Gulf*) அல்லது சுருக்கமாக **வளைகுடா நாடுகள்** (*Gulf States*) என்பவை நடுவண் ஆசியாவில் பாரசீக வளைகுடாவினை ஒட்டி அமைந்துள்ள எண்ணெய் வளமிக்க முடியாட்சிகளான சவுதி அரேபியா, ஐக்கிய அரபு அமீரகம், கத்தார், பக்ரைன் மற்றும் ஓமன் ஆகிய நாடுகளைக் குறிக்கும். ஈராக் மற்றும் ஏமன் நாடுகளும் பெர்சிய வளைகுடாவினை ஒட்டியிருந்தாலும் அரபு நாடுகளாக இருப்பினும் அவை வளைகுடா நாடுகளாகக் கருதப்படுவதில்லை.

பொருளியல்
---------

பாரசீக வளைகுடாவின் அனைத்து அரபு நாடுகளும் எண்ணெய் மற்றும் எரிவாயு மூலம் மிகுந்த வருமானம் பெறுகின்றன. சவுதி அரேபியாவைத் தவிர ஏனைய நாடுகள் சிறிய மக்கள்தொகையைக் கொண்டுள்ளன. இதனால் இந்நாட்டு மக்களின் தனிநபர் வருமானம் அண்டை நாடுகளின் வருமானத்தைவிட கூடுதலாக உள்ளது. தங்களின் பணியாள் தேவைகளுக்காக தெற்காசியா (பெரும்பாலும் இந்தியா) மற்றும் தென்கிழக்கு ஆசியா (பெரும்பாலும் பிலிப்பைன்சு, இந்தோனேசியா) பகுதிகளிலிருந்து குடியுரிமையற்ற பொருளாதார குடியேறிகளை அமர்த்துகின்றனர்.

தவிர, முத்துக் குளித்தல் மற்றும் முத்து தொழில் பக்ரைன், ஐக்கிய அரபு அமீரகம், கத்தார் மற்றும் குவைத்தில் முதன்மையான பொருளாதாரச் செயலாக இருந்தது. 1930களில் யப்பானில் முத்து வளர்ப்பு மேம்பாடு அடைந்தபிறகு இத்தொழில் நலிவடைந்துள்ளது.

கூடுதல் தகவல்களுக்கு
--------------------

* Hichem Karoui: U.S. Foreign Policy In The Gulf After September 11 பரணிடப்பட்டது 2010-08-05 at the வந்தவழி இயந்திரம்
* Historical Dictionary of the Gulf Arab States
* J. E. Peterson (1998), *The Arab Gulf States: Steps Toward Political Participation*, ISBN 0-275-92881-0
* Anoushiravan Ehteshami and Steven Wright (eds.)(2007), *Reform in the Middle East Oil Monarchies*, ISBN 978-0863723230
* F. Gregory, III Gause (1994), *Oil Monarchies: Domestic and Security Challenges in the Arab Gulf States*, ISBN 0-87609-151-6
* Atif A. Kubursi (1984), *Oil, Industrialization and Development in the Arab Gulf States*, ISBN 0-7099-1566-7
* Gordon Robison (1996), *Lonely Planet: Arab Gulf States*, ISBN 0-86442-390-X
* Global Trends in Gulf and Middle East Population Evolution
* Popular Culture and Political Identity in the Arab Gulf States, eds. Alanoud Alsharekh, Robert Springborg, Saqi Books, 2008

வெளியிணைப்புகள்
---------------

* Gulf Research Center பரணிடப்பட்டது 2014-01-10 at the வந்தவழி இயந்திரம்
* Gulf2000
தென்காசி சிற்றாற்று வீரியம்மன் கோயிலின் வாயில்
**சிற்றாற்று வீரியம்மன்** என்பது தென்காசி மற்றும் இலஞ்சியிலுள்ள சிற்றாற்று வீரியம்மன் கோயிலின் மூல பெண் தெய்வம் ஆகும்.

வரலாறு
------

தென்காசி காசி விஸ்வநாதர் திருக்கோயில் கட்டப்படுவதற்கு முன் அவ்விடத்தில் சிற்றாறு பாய்ந்தோடியது. சடையவர்மன் பராக்கிரம பாண்டியன் கனவில் சிவன் தோன்றி தென்காசி, சித்ரா நதிக்கரையில் ஆலயம் அமைக்குமாறு வேண்டினார். அதற்கு முன் சிற்றாறு, தென்காசி சிற்றாற்று வீரியம்மன் கோயில் தோன்றிய இடத்திலும் மற்றும் இலஞ்சியிலுள்ள சிற்றாற்று வீரியம்மன் கோயில் தோன்றிய இடத்தின் வழியாகவும் சென்றது. சடையவர்மன் பராக்கிரம பாண்டியன் கனவில் தோன்றிய சிவன் கூறிய இடமோ சிற்றாறு செல்லும் இடத்தில் அமைந்தது. அதனால் அதை தெற்கு நோக்கி திசை திருப்பினான் பாண்டியன். அந்த தடுத்து நிறுத்தப்பட்ட பழைய சிற்றாறு சென்ற இடங்களில் கட்டப்பட்டதே இந்த 2 கோயில்களும் ஆகும். இக்கோயில்களிலுள்ள அம்மன் சிற்றாறு திருப்பிவிட்டதால் ஏற்படும் வீரிய விளைவுகளை தடுப்பதன் காரணத்தினால் கட்டப்பட்டதாக நம்பிக்கை வைத்ததால் இக்கோயில்கள் சிற்றாற்று வீரியம்மன் கோயில் என பெயர் பெற்றன.

மேற்கோள்கள்
-----------

1. ↑  தினமலர்(ஆகஸ்ட் 06,2010,02:51 IST). "சீரமைக்கப்பட வேண்டிய தென்காசி சிற்றாறு சீர்‌பெறுமா ?". செய்திக் குறிப்பு. பார்க்கப்பட்டது: சூலை 04, 2012.

மூலம்
-----

* தென்காசி நகரில் கூறப்படும் சிற்றாற்று வீரியம்மன் கோயில் கட்டப்பட்டதன் காரணக் கதை
**வளையக் கணையம்** (ஆங்கில மொழி: *annular pancreas*) என்பது சிறுகுடலின் இரண்டாம் பாகம் கணையத்திசு வளையத்தால் சூழப்பட்டிருக்கும் வகையில் மிக அரிதாகக் காணப்படும் ஒரு நோய்நிலை. இந்தநிலையில் வளையப்பகுதி சிறுகுடலை இறுக்கி சிறுகுடல் அடைப்பை (intestinal obstruction) ஏற்படுத்தும். பெரும்பாலானவர்களுக்கு எந்த வித அறிகுறிகளும் இல்லாமல் இருப்பதால் எத்தனை பேருக்கு இந்நோய் ஏற்படுகிறதென்பது துல்லியமாய்த் தெரியவில்லை. 12,000 உள் ஒரு குழந்தையோ அல்லது 15,000 உள் ஒரு குழந்தையோ இந்நிலையால் பாதிக்கப்படக் கூடுமெனக் கணக்கிடப்பட்டுள்ளது.

காரணம்
------

பிறழ்வான கருவளர்ச்சியின் காரணமாக இது உண்டாகிறது. எனினும் வயதுவந்தோரிலும் இந்நிலை ஏற்படக்கூடும்.

வெளிப்பாடு
----------

ஆரம்பநிலை அறிகுறிகளாவன: மிகை பனிக்குடநீர் (polyhydramnios), எடைக்குறைவுள்ள கரு

குழந்தை பிறந்த பின், வாந்தி போன்றவை ஏற்படும்.

பலருக்கு எந்த வித அறிகுறிகளும் இருப்பதில்லை.

நோயறிதல்
--------

வயிற்றுப்பகுதியில் எக்ஸ்-ரே, மீயொலி நோட்டம், சி. டி. ஸ்கேன்

மருத்துவம்
----------

அடைபட்ட பகுதியைத் தாண்டி உணவு செல்லும் பொருட்டு மாற்றுப் பாதை உருவாக்குதல்

சான்றுகள்
---------

1. ↑  Ravitch, MM. (1975). "The pancreas in infants and children". *Surg Clin North Am* **55** (2): 377–85. பப்மெட்:165579. .
2. ↑  Lainakis N; Antypas S; Panagidis A *et al*. (2005). "Annular pancreas in two consecutive siblings: an extremely rare case". *European Journal of Pediatric Surgery* **15** (5): 364–8. doi:10.1055/s-2005-865838. பப்மெட்:16254852.
3. ↑  De Ugarte DA, Dutson EP, Hiyama DT (2006). "Annular pancreas in the adult: management with laparoscopic gastrojejunostomy". *The American surgeon* **72** (1): 71–3. பப்மெட்:16494188. .
**சிறைச்சாலை** (Prison) என்பது குற்றம் சுமத்தப்பட்டவரையும் குற்றவாளிகளையும் அடைத்து வைக்கும் இடமாகும். இங்கு அரசு சட்ட விதிகளின்படி இவர்கள் தடுத்து வைக்கப்படுவர். சிறைச்சாலையில் தடுத்து வைக்கப்பட்டுள்ளவர்களுக்கு மருத்துவ உதவி, உணவு ஆகியவை இலவசமாக வழங்கப்படும். குற்றவாளிகள் தங்களது குற்றத்திற்கான தண்டனையாக சமூகத்திலிருந்து பிரித்து வைக்கும் நோக்குடன் இங்கு தடுத்து வைக்கப்படுவர். சமூகத்தில் குற்றவாளிக்கு உள்ள அந்தஸ்தைப் பொருத்து, சட்ட விதிகளுக்கு உட்பட்டு தேவையான வசதிகள் வழங்கப்படும். அனுமதியின் பேரிலும், நிர்ணயிக்கப்பட்ட நாட்களிலும் சிறைச்சாலையிலுள்ள கைதிகளை அவர்களின் உறவினர்கள் சந்திக்கலாம். சிறைச்சாலையில் தடுத்து வைக்கப்பட்டவர்கள் சிறப்பு அனுமதியின் பேரில் குறுகிய காலத்திற்கு வெளியே வரலாம்.

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***சிறைச்சாலை*** |

மேற்கோள்கள்
-----------

1. ↑  Fraser, Andrew (2007). "Primary health care in prisons". in Møller, Lars et al.. *Health in Prisons: A WHO Guide to the Essentials in Prison Health*. WHO Regional Office Europe. பன்னாட்டுத் தரப்புத்தக எண்:9789289072809. .
2. ↑  Drucker, Ernest (2011). *A Plague of Prisons: The Epidemiology of Mass Incarceration in America*. The New Press. பக். 115–116. பன்னாட்டுத் தரப்புத்தக எண்:9781595586056. .
**ராஸ்தஃபாரை** அல்லது **ராஸ்தஃபாரி இயக்கம்** (*Rastafari movement*) என்பது 1930களில் ஆப்பிரிக்காவை மையமாகக் கொண்டு யமேக்காவில் ஆரம்பிக்கப்பட்ட ஒரு சமய இயக்கம் ஆகும். இச்சமய பக்தர்கள் கடவுளை "ஜா" என்ற பெயரால் குறிப்பிடுகிறார்கள். முன்னாள் எதியோப்பிய மன்னர் முதலாம் ஹைலி செலாசியை (ஆட்சிக் காலம் 1930-1974) கடவுளின் அவதாரம் எனவும், கிறிஸ்துவின் இரண்டாம் வருகை, எனவும், தந்தையாம் கடவுள் (God the Father) எனவும் இவர்கள் நம்புகிறார்கள்.

ராஸ்தஃபாரிகள் எத்தியோபிய மன்னர் ஹைலி செலாசிக் கடவுளாக நம்புகின்றனர்.
"ட்ரெட்லாக்" தலைமுடியை வைத்துக்கொண்ட ஒரு ராஸ்தஃபாரியர்
இவ்வியக்கத்தின் உறுப்பினர்கள் ராஸ்தாசு எனவும், ராஸ்தஃபாரி எனவும் அழைக்கப்படுகிறார்கள். ராஸ்தஃபாரி வாழ்க்கை ராசுத்தாஃபாரினியம் எனவும் சிலரால் வழங்கப்படுகிறது. *ராஸ்தஃபாரி* என்ற பெயர் *ராஸ் தஃபாரி* என்ற சொல்லில் இருந்து பெறப்பட்டது. ராஸ் என்பது தலைவர் என்பதைக் குறிக்கும். தஃபாரி என்பது மன்னர் ஹைலி செலாசியின் முதற் பெயர் ஆகும். ஜா (*யாவே* அல்லது *ஜெஹோவா*) என்பது கடவுளைக் குறிக்கும் விவிலியப் பெயர் ஆகும்.

ஆப்பிரோசென்ட்ரிக் மெய்யியல் என்பன இச்சமயத்தின் சில அடையாளங்கள் ஆகும். பாப் மார்லி மற்றும் பல்வேறு ரெகே இசைக் கலைஞர்களின் இசையால் இச்சமயம் புகழடைந்தது. இன்று யமேக்கா மக்களின் 5%-10% ராஸ்தஃபாரி சமயத்தை சேர்ந்தவர்கள்.

மேற்கோள்கள்
-----------

1. ↑  Buckser, Andrew; Glazier, Stephen D (2003). *The anthropology of religious conversion – Google Books*. Books.google.com. பன்னாட்டுத் தரப்புத்தக எண்:978-0-7425-1778-3.. பார்த்த நாள்: 2010-02-01.
2. ↑  Beyer, Catherine. "Rastafari". About.com.
3. ↑  *Encyclopedia of African and African-American Religions* p. 263 by Stephen D. Glazier, 2001
Surface temperature in the western North Atlantic. North America is black and dark blue (cold), the Gulf Stream red (warm). Source: நாசா
**வளைகுடா ஓடை** (*Gulf Stream*) அத்லாந்திக் பெருங்கடலில் உள்ள ஓர் முதன்மை நீரோட்டம் ஆகும். இது வடக்கு அத்லாந்தியப் பெருங்கடலின் குறுக்கே ஓடுகிறது. புளோரிடாவின் முனையில் துவங்கும் இந்த நீரோட்டம், ஐக்கிய அமெரிக்கா, கனடாவின் நியூ பவுண்டுலாந்து ஆகியவற்றின் கிழக்குக் கடலோரமாகச் சென்று அட்லாண்டிக் பெருங்கடலின் குறுக்காக நகர்ந்து ஏறத்தாழ 40°0′N 30°0′W﻿ / ﻿40.000°N 30.000°W﻿ / 40.000; -30.000 ஆள்கூற்றில் இரண்டாகப் பிரிந்து இதன் வடக்குப் பிரிவு வடக்கு ஐரோப்பாவிற்கும் தெற்குப் பிரிவு மேற்கு ஆபிரிக்காவிற்குமாக ஓடுகிறது. *மேற்கத்திய வலுவூட்டலினால்* வளைகுடா ஓடை வட அமெரிக்காவின் கிழக்கு கடற்கரையோரம் வடக்கு நோக்கியே நகர்கிறது.

  

வளைகுடா ஓடை வட அமெரிக்காவின் கிழக்கு கடலோரப்பகுதிகளின் வானிலையையும் ஐரோப்பாவின் மேற்கு கடலோரப்பகுதிகளின் வானிலையையும் பாதிக்கிறது. இதனால் குளிர்ந்த வடக்கில் இருந்தபோதும் மேற்கு ஐரோப்பாவின் கடலோரப் பகுதிகள் சூடாக உள்ளன. பல்வகை வலுவான சூறாவளிகளுக்கும் இவை காரணமாக அமைகின்றன. இந்த ஓடையிலிருந்து புதிப்பிக்கத்தக்க ஆற்றலை உற்பத்தி செய்ய குறிப்பிடத்தக்க வாய்ப்பு உள்ளதாக மதிப்பிடப்பட்டுள்ளது.

சேற்சான்றுகள்
-------------

1. ↑  Jeremy Elton Jacquot. Gulf Stream's Tidal Energy Could Provide Up to a Third of Florida's Power. பரணிடப்பட்டது 2011-09-14 at the வந்தவழி இயந்திரம் Retrieved on 2008-09-21.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***வளைகுடா ஓடை***   
என்பதின் ஊடகங்கள் உள்ளன. 

* பெருங்கடல் நகர்வு—மேற்கத்திய எல்லை நீரோடையாக வளைகுட ஓடையின் விவரிப்பு
கட்டிடம் in உல்ம், செருமனிவார்ப்புரு:SHORTDESC:கட்டிடம் in உல்ம், செருமனி
**உல்ம் மினிஸ்டர்** ("*Ulm Minster*", இடாய்ச்சு மொழி: *Ulmer Münster*) என்பது செருமனியில் உல்ம் எனும் இடத்தில் அமைந்துள்ளள லூதரனிய தேவாலயம். இதனுடைய பாரிய அளவு காரணமாக சில வேளைகளில் இது உல்ம் பேராலயமாகவும் கருதப்படுகின்றது. ஆயரின் இருப்பிடம் இல்லாததால் இது பேராலயம் அல்ல.

உல்ம் மினிஸ்டர் கோல்ன் கதீட்ரல் போன்று கோதிக் கட்டிடக்கலை காலத்தில் ஆரம்பிக்கப்பட்டு 19ம் நூற்றாண்டின் இறுதி பூர்த்தியடையாமல் இருந்தது. இது உலகிலுள்ள மிகவும் உயரமான தேவாலயமும், 20ம் நூற்றாண்டுக்கு முன் வரை நான்கவது உயரமான கட்டடமாகவும், 161.5 மீட்டர்கள் (530 அடி) கோபுரத்துடன் 768 படிகளுடன் காணப்படுகின்றது.

உசாத்துணை
---------

1. ↑  உல்ம் மினிஸ்டர் at *Emporis*
2. 1 2  Oggins, R.O. (2000). "Cathedrals". *Metrobooks*. Friedman/Fairfax Publishers. 6 October 2010 அன்று பார்க்கப்பட்டது.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Ulm Minster***   
என்பதின் ஊடகங்கள் உள்ளன. 

* Ulmer Münster
* Ulm Cathedral at *Structurae*
**யூபலினோசின் சுரங்கப்பாதை** அல்லது **யூபலினியன் நீர்வழி** (*Tunnel of Eupalinos* அல்லது *Eupalinian aqueduct* கிரேக்கம்: Ευπαλίνιον όρυγμα‎ ) என்பது கிரேக்க நாட்டின், சமோசின் காஸ்ட்ரோ மலையின் வழியாக செல்லும் 1,036 மீ (3,399 அடி) நீளமுள்ள ஒரு சுரங்கப்பாதையாகும். இது கிமு 6 ஆம் நூற்றாண்டில் நீர்வழியாக பயன்படுத்த அமைக்கப்பட்டது. இந்த சுரங்கத்தில் குழாய் அமைக்கப்பட்டு நீர் கொண்டு செல்லப்பட்டது. இந்தச் சுரங்கப்பாதை வரலாற்றில் அறியப்பட்ட இரண்டாவது சுரங்கப்பாதையாகும். இது இரு முனைகளிலிருந்தும் தோண்டப்பட்டது ( பண்டைக் கிரேக்கம்: ἀμφίστομον, "இரண்டு திறப்புகளைக் கொண்டவை"), மேலும் அவ்வாறு செய்வதில் வடிவியல் அடிப்படையிலான அணுகுமுறை முதலில் பயன்படுத்தப்பட்டது.  இன்று இது ஒரு பிரபலமான சுற்றுலாத்தலமாக உள்ளது.

ஆரம்பகால வரலாறு
---------------

 சுரங்ககுழாய் உள்ளே
யூபாலினியன் நீர்வழி எரோடோடசால் விவரிக்கப்பட்டது ( *வரலாறுகள்* 3.60), அவர் இல்லாமல் இதை கண்டுபிடித்திருக்க முடியாது:

நான் சாமோசின் வரலாற்றில் எனக்கு தேவைப்பட்டதை விட நீண்ட காலம் தங்கி இருந்தேன். ஏனென்றால் கிரேக்க உலகில் மூன்று பெரிய கட்டிடங்கள் மற்றும் பொறியியல் சாதனைகளுக்கு அவர்கள் சொந்தக்காரர்கள்: முதலாவது, கிட்டத்தட்ட ஒரு மைல் நீளம், எட்டு அடி அகலம், எட்டு அடி உயரம் கொண்ட ஒரு சுரங்கப்பாதை, தொல்லாயிரம் அடி உயரமுள்ள மலையின் அடிவாரத்தின் வழியாக அமைக்கபட்டு பயன்படுத்தப்பட்டுவருகிறது. இதன் வழாயாக தண்ணீர் குழாய் அமைக்கபட்டு நகருக்கு தண்ணீர் கொண்டு செல்லப்படுகிறது. இது நாஸ்ட்ரோபஸின் மகன் யூபாலினஸ் என்ற மெகாரியனின் பணி.
இந்த சுரங்கப்பாதை அப்பல்லோவின் ஹோமரிக் கீதத்தில் குறிப்பிடப்பட்டடிருகலாம், என்பதை அதில் உள்ள "watered Samos" என்ற சொல் காட்டுகிறது.  கிமு ஆறாம் நூற்றாண்டின் நடுப்பகுதியில், பழங்கால தலைநகரான சமோஸ் நகருக்கு (இன்று பித்தகோரியன் என்று அழைக்கப்படுகிறது) தேவைப்படும் தண்ணீரை கொண்டுவருவதற்காக மெகாராவைச் சேர்ந்த பொறியாளர் யூபலினோசின் வழிகாட்டுதலின் கீழ் இரண்டு குழுக்களால் சுரங்கப்பாதை அகழப்பட்டது. மக்கள்தொகை பெருகியதன் காரணத்தினால் இதன் தேவை அவசியமானது: சமோஸ் நகரத்தின் எல்லைக்குள் உள்ள கிணறுகள் மற்றும் குட்டைகளின் கொள்ளளவில் உள்ள நீராதாரம் நகரமக்களின் தேவைக்கு போதாத நிலை ஏற்பட்டது. அதேசமயம் தீவின் முக்கிய நன்னீர் ஆதாரமானது நகரத்திலிருந்து காஸ்ட்ரோ மலையின் மறுபுறத்தில் இருந்தது. மேலும் இது தற்காப்பு முக்கியத்துவம் வாய்ந்ததாகவும் இருந்தது. நீராதாராக் குழாய் நிலத்தடியில் செல்வதால், நகரை முற்றுகையிடும் எதிரிகளால் அதை எளிதில் கண்டுபிடிக்க முடியாது. இல்லையெனில் நகருக்கான நீர் விநியோகத்தை அவர்கள் துண்டிப்பர். சுரங்கத்தின் கட்டுமான காலம் முற்றிலும் தெளிவாக தெரியவில்லை. சாமோசை கிமு 540-522 காலகட்டத்தில் ஆட்சி புரிந்த சர்வாதிகாரி பாலிகிராட்டீசின் பின்னணியில் எரோடோடஸ் சுரங்கப்பாதை பற்றி குறிப்பிடுகிறார். ஆனால் பாலிகிக்ராட்டீசே இதை கட்டுவித்தார் என்று அவர் வெளிப்படையாகக் கூறவில்லை. யூபலினியன் நீர்க்குழாய் 1100 ஆண்டுகளுக்கு நீர்வழி பாதையாக பயன்படுத்தப்பட்டது. கி.பி ஏழாம் நூற்றாண்டில், இதன் தெற்கு முனை தற்காப்பு புகலிடமாக பயன்படுத்தப்பட்டது.

குறிப்புகள்
-----------

1. ↑  The oldest known tunnel at which two teams advanced simultaneously is the Siloam tunnel in Jerusalem, completed around 700 BC.
2. ↑  Herodotus (1954). *The Histories*. Harmondsworth: Penguin. பக். 199–200.
3. ↑  Homeric Hymn to Apollo, 41
4. ↑  Kienast, H. J.. *The Aqueduct of Eupalinos on Samos*. Athens. பக். 16 & 35.
**சுஜாதா பட் (Sujata Bhatt )** (பிறப்பு:1956 மே 6 ) இவர் ஓர் இந்திய கவிஞரும், குஜராத்தியின் பேச்சாளருமாவார்.

வாழ்க்கை மற்றும் தொழில்
-----------------------

சுஜாதா பட் குஜராத்தின் அகமதாபாத்தில் பிறந்தார். புனேவில் 1968 வரை வளர்ந்தார். பின்னர், இவர் தனது குடும்பத்துடன் அமெரிக்காவுக்கு குடிபெயர்ந்தார். இவர் அயோவா பல்கலைக்கழகத்தில் நுண்கலையில் முதுகலைப் பட்டம் பெற்றார். மேலும் சில காலம் கனடாவின் விக்டோரியா பல்கலைக்கழகத்தில் எழுத்தாளராக இருந்தார். 1987 ஆம் ஆண்டில் *புருனிசெம்* என்ற தனது முதல் தொகுப்பிற்காக காமன்வெல்த் கவிதை பரிசு ( ஆசியா ) மற்றும் ஆலிஸ் ஹன்ட் பார்ட்லெட் பரிசு *ஆகியவற்றைப்* பெற்றார். இவரது "சர்ச் பார் மை டங்" உலகெங்கிலும் உள்ள விமர்சகர்களால் பரவலாகப் பாராட்டப்பட்டது.  இவர் 1991 இல் சோல்மோன்டெலி விருதையும் 2000 ஆம் ஆண்டில் இத்தாலிய ட்ராட்டி கவிதை பரிசையும் பெற்றார். ஜேர்மனியிலிருந்து இவரது மொழிபெயர்ப்புகளில் *மிகிள் மேக்ஸ் முக்கிள்: கவிதைகள், குறு நாடகங்கள் மற்றும்* மைக்கேல் அகஸ்டின் எழுதிய *குறுகிய உரைநடை* (டெடலஸ் பிரஸ், 2007) ஆகியவை அடங்கும். பட் பென்சில்வேனியாவின் டிக்கின்சன் கல்லூரியில் வருகை தரும் சக ஊழியராக இருந்தார். தற்போது ஒரு சுதந்திர எழுத்தாளராக பணிபுரிகிறார். தற்கால இந்திய பெண்கள் கவிஞர்களின் *பெங்குயின் ஆன்டாலஜிக்காக* குஜராத்தி கவிதைகளை ஆங்கிலத்தில் மொழிபெயர்த்துள்ளார். குஜராத்தி மற்றும் ஆங்கிலத்தை இணைத்து, பட் "ஆங்கிலோ-இந்திய கவிதைகளை விட இந்திய-ஆங்கிலம்" என்று எழுதுகிறார்.  இவரது கவிதைகள் ஐக்கிய இராச்சியம் அயர்லாந்து, அமெரிக்க ஐக்கிய நாடுகள் மற்றும் கனடாவில் உள்ள பல்வேறு பத்திரிகைகளில் வெளிவந்துள்ளன. மேலும் அவை பரவலாக தொகுக்கப்பட்டன. அத்துடன் பிரித்தன், ஜெர்மன் மற்றும் டச்சு வானொலிகளிலும் ஒளிபரப்பப்பட்டுள்ளன. 2013 ஆம் ஆண்டில் இவர் நாட்டிங்ஹாம் ட்ரெண்ட் பல்கலைக்கழகத்தில் கிரியேட்டிவ் ரைட்டிங் வருகை பேராசிரியராக நியமிக்கப்பட்டார். 

மைக்கேல் சுமிட் (கவிஞர்) இவரை "இலவச வசனம் வேகமாக நகரும், கதைகளுடன் அவசரமானது, மென்மையாக பேசப்படுகிறது" என்று விவரித்தார். இவரது கவிதைகள் இயல்பானது இயற்கையானது, கற்பனையானது ,அறிவிக்கப்படாதது. " சமகால கவிதைகளில் ஒரு தனித்துவமான குரலாக பட் அங்கீகரிக்கப்பட்டுள்ளார். இவர், *புதிய ஸ்டேட்ஸ்மேன்* அறிவித்தார், "உயிருடன் இருக்கும் சிறந்த கவிஞர்களில் ஒருவர்".  உலகமயமாக்கல் மற்றும் மேற்கத்தியமயமாக்கல் தொடர்பான சிக்கல்களைக் கையாளும் அவரது 'ஒரு வித்தியாசமான வரலாறு' என்ற கவிதை, ஐ.ஜி.சி.எஸ்.இ ஆங்கிலத் தேர்வுகளுக்குப் பயன்படுத்தப்படும் கவிதைத் தொகுப்பில் இடம்பெற்றது, 2014 இல் தேர்வுக்கு. அவரது 'தேடுதலுக்கான தேடல்' என்ற கவிதை தற்போது ஐ.ஜி.சி.எஸ்.இ ஆங்கிலத் தேர்வுகளுக்கான கவிதைத் தொகுப்பில் இடம்பெற்றுள்ளது.

குடும்பம்
---------

பட் இப்போது தனது கணவரும், ஜெர்மன் எழுத்தாளர் மைக்கேல் அகஸ்டின் மற்றும் மகளுடன் ஜெர்மனியின் பிரெமனில் வசிக்கிறார்.  இவர் நாட்டிங்ஹாம் ட்ரெண்ட் பல்கலைக்கழகத்தில் கிரியேட்டிவ் ரைட்டிங்கில் வருகை தரும் பேராசிரியராக உள்ளார்.

குறிப்புகள்
-----------

1. 1 2  Profile at the Poetry Archive
[*தொடர்பிழந்த இணைப்பு*]
2. 1 2  Schmidt, Michael: *Lives of Poets*, p860. Weidenfeld & Nicolson, 1998.
3. ↑  Schmidt, Michael: *Lives of Poets*, page 861. Weidenfeld & Nicolson, 1998.

வெளி இணைப்புகள்
---------------

* Profile and poems written and audio at the Poetry Archive
[*தொடர்பிழந்த இணைப்பு*]
* poems written archived at The Poetry Society UK
* British Council profile பரணிடப்பட்டது 2011-01-02 at the வந்தவழி இயந்திரம்
* BBC Radio 4. *Woman's Hour* 4 July 2002 (Audio 5 mins)
**கி. அய்யாறு வாண்டையார்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2001 ஆம் ஆண்டு நடந்த தேர்தலில் திருவையாறு தொகுதியிலும், அனைத்திந்திய அண்ணா திராவிட முன்னேற்றக் கழக சார்பில் போட்டியிட்டு, தமிழ்நாடு சட்டசபைக்குத் தேர்ந்தெடுக்கப்பட்டார்.ஜெ. ஜெயலலிதா தலைமையிலான அமைச்சரவையில் இந்து அறநிலையத் துறை அமைச்சராகவும் பணியாற்றியுள்ளார்.

2014 ஆம் ஆண்டின் பெருந்தலைவர் காமராசர் விருது பெற்றார்.

மறைவு
-----

உடல்நலக்குறை காரணமாக சிகிச்சைபெற்றுவந்த இவர், சிகிச்சை பலனின்றி, சென்னையில் உள்ள ஒரு தனியார் மருத்துவமனையில், சூலை 4, 2021 அன்று காலமானார்.

மேற்கோள்கள்
-----------

1. ↑  "Statistical Report on General Election 2001 for the Legislative Assembly of Tamil Nadu" (PDF). Election Commission of India. 2010-10-06 அன்று மூலம் (PDF) பரணிடப்பட்டது. 2020-07-15 அன்று பார்க்கப்பட்டது.
2. ↑   *முன்னாள் அமைச்சர் அய்யாறு வாண்டையார் காலமானார்*. தினமணி. 4 சூலை 2021. .
3. ↑  "விருதுகள்". ஜெயா செய்திகள் (June 15, 2014)
4. ↑   *தஞ்சாவூர் மாவட்ட முன்னாள் அமைச்சர் அய்யாறு வாண்டையார் உடல்நலக்குறைவால் காலமானார்*. தினகரன். 4 சூலை 2021. .

வெளி இணைப்புகள்
---------------

* இவர்களை அடையாளம் தெரிகிறதா? - விகடன் இதழ்
**மரியா உலோலீத்தா கோன்சலஸ் புலோறேஸ்** அல்லது **உலோலீத்தா புலோறேஸ்** (ஆங்கில மொழி: *María Dolores González Flores*) (பிறப்பு: 6 மே 1958) என்பவர் எசுப்பானிய நாட்டு நடிகை மற்றும் பாடகி ஆவார்.

இவர் 1970 முதல் 1975 ஆம் ஆண்டுகளில் எசுப்பானியா விலும் மற்றும் இலத்தீன் அமெரிக்காவிலும் 'அமோர், அமோர்' என்னும் இவரது இசைக்கோவை மூலம் பெரும் வெற்றி கண்டார். இது மட்டுமின்றி இவர் 'திறேக்தீச்மோ' மற்றும் 'ஒஸ்தால் ரொயால் மன்சானாறேஸ்' போன்ற தொலைகாட்சி நிகழ்ச்சிகளிலும் பங்களித்துள்ளார்.

ஆரம்பகால வாழ்க்கை
-----------------

உலோலீத்தா புலோறேஸ்மே திங்கள் 6 ஆம் தேதி 1958 ஆம் ஆண்டில் எசுப்பானியாவின் தலைநகரமான மாத்ரீதில் பிறந்தார். இவரது இயற்பெயர் 'தோலோறேஸ் கொன்சாலெஸ் புலோறேஸ்' ஆகும். இவரது தந்தை 'அந்தோனியோ கொன்சாலெஸ்' மற்றும் இவரது தாயார் உலோலா புலோறேஸ் ஆவார்கள்.

மேற்கோள்கள்
-----------

1. ↑  "Lolita recibe la Medalla de Oro al Mérito en las Bellas Artes de manos de los reyes" (in es). *Diez Minutos* (Hearst Magazines International). 18 February 2019.. பார்த்த நாள்: 18 February 2019.

வெளி இணைப்புகள்
---------------

* உலோலீத்தா புலோறேஸ் ஐ.எம்.டி.பி இணையத்தளத்தில்
**காவ்யா பதிப்பகம்** என்பது சென்னையைத் தலைமையிடமாகக் கொண்டு இயங்கும் ஒரு புத்தக வெளியீட்டு நிறுவனமாகும். 1981 ஆம் ஆண்டில் பெங்களூரு தமிழ்ச்சங்கத்தில் முனைவர் சு. சண்முகசுந்தரம் என்பவர் தனது மகள் காவ்யாவின் முதல் பிறந்த நாளன்று "காவ்யா பதிப்பகத்தைத் தொடங்கினார். "நல்ல நூல்கள் நல்ல நண்பர்கள்" என்கிற எண்ணத்தில் கவிதை, சிறுகதை, நாவல், நாடகம், திரைப்படம், ஆய்வுகள், விமர்சனங்கள் என இதுவரை 700 க்கும் மேற்பட்ட நூல்கள் இப்பதிப்பகத்தின் மூலம் வெளியிடப்பட்டுள்ளன. இவற்றுள் இலக்கியத் தடங்கள், வட்டாரச் சிறுகதைகள், தொகுப்புகள், அறிஞர்களின் கட்டுரைக் களஞ்சியம், நாட்டுப்புறவியல், தெய்வங்கள் தொகுப்புகள், மொழி பெயர்ப்புகள் போன்றவை குறிப்பிடத்தக்கவை.

பரிசு மற்றும் விருதுகள்
-----------------------

காவ்யா பதிப்பகத்தின் நூல்கள் இதுவரை 25 க்கும் மேற்பட்ட விருதுகளையும் பரிசுகளையும் பெற்றுள்ளது. 

### சாகித்ய அகாதமி பரிசு

1. க.நா.சு.வின் 'இலக்கியத்துக்கு ஓர் இயக்கம்' என்ற நூல் 1986 ஆம் ஆண்டில் தில்லி சாகித்ய அகாதமி பரிசைப் பெற்றது.

### தமிழ்நாடு அரசு பரிசு

காவ்யா பதிப்பகம் வெளியிட்ட நூல்களில் தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் பரிசு பெற்ற நூல்களின் அட்டவணை இது.

| வ.எண் | ஆண்டு | வகைப்பாடு | நூலின் பெயர் | நூலாசிரியர் |
| --- | --- | --- | --- | --- |
| 1 | 2006 | சமயம், ஆன்மீகம், அளவையியல் | மார்க்சியம் பெரியாரியம் | ஞானி |
| 2 | 2007 | மரபுக்கவிதை | திருத்தொண்டர் காப்பியம் | சூ.இன்னாசி |
| 3 | 2009 | நாட்டுப்புறவியல் | நாட்டுப்புறத் தெய்வங்கள்: களஞ்சியம் - அம்மன் முதல் விருமாண்டி வரை | சு. சண்முக சுந்தரம் |
| 4 | 2010 | திறனாய்வு | நாயன்மார் கதைகள் - பெரிய புராணமும் ஹரிஹரன ரகளைகளும் | அ. சங்கரி |
| 5 | 2010 | புதுக்கவிதை | குறுந்தொகை பதிப்பு வரலாறு (1915-2010) | இரா.தாமோதரன் (அறவேந்தன்) |

* இந்த அட்டவணை முழுமை பெறவில்லை. (விவரம் அறிந்தவர்கள் இணைக்கலாம்)

வெளி இணைப்புகள்
---------------

* காவ்யா பதிப்பகத்தின் இணையதளம் பரணிடப்பட்டது 2012-06-17 at the வந்தவழி இயந்திரம்
**உலோகப்பூச்சிடுதல்** (Metallizing) என்பது உலோகமல்லாத பொருள்களின் புறப்பரப்பின் மீதும் உலோகத்தை பூச்சாக பூசுகின்ற உத்திக்கான பொதுவான பெயராகும். இப்படிப்பட்ட பூச்சானது பொருள்களை அலங்கரிக்கும் நோக்கத்தையோ, பாதுகாக்கும் நோக்கத்தையோ, செயல்படும் நோக்கத்தையோ கொண்டிருக்கலாம்.

உலோகமல்லாத பொருள்களின் மீது உலோகப்பூச்சிடுதலுக்கான உத்திகள் மற்றும் முறைகள் கண்ணாடி தயாரிக்கத் தொடங்கிய காலத்திலிருந்தே தொடங்கியுள்ளது. 1835 ஆம் ஆண்டில் ஜஸ்டஸ் வான் லீபிக் என்பவர் ஒரு கண்ணாடியின் புறப்பரப்பில் உலோக நிலை வெள்ளியைப் பூசும் முறையினைக் கண்டறிந்தார். இதர அலோகப் பொருட்களின் மீது உலோகப்பூச்சினைப் பூசும் முறைகள் அக்ரைலோநைட்ரைல் பியூட்டாடையீன் இசுடைரீன் என்ற வகை நெகிழிகளின் வரவிற்குப் பிறகு விரைவான வளர்ச்சியைப் பெற்றது.

வெற்றிடத்தை பயன்படுத்தி உலோகமுலாம் பூசுதல்
------------------------------------------

காற்றில்லா வெற்றிடத்தில் உலோகமுலாமாக பூசவேண்டிய உலோகத்தை அதன் கொதிநிலைக்கு வெப்பப்படுத்தி எந்த பொருளின் மீது பூசவேண்டுமோ அதன் மீது படியச் செய்து குளிர்விக்கும் முறையாகும். இந்த முறையானது, ஆலே தொலைநோக்கி போன்ற பெரிய பிரதிபலிப்பு தொலைநோக்கிகளில் பயன்படுத்தப்படும் கண்ணாடிகளில் அலுமினியத்தைப் பூச்சாகப் பூசப் பயன்படுத்தப்பட்டது.

மேற்கோள்கள்
-----------

1. ↑  "Definition - What does Metallizing mean?". Corrosionpedia. 12 மே 2019 அன்று பார்க்கப்பட்டது.
2. ↑  "Vacuum Metalizing". Dunmore. 12 மே 2019 அன்று பார்க்கப்பட்டது.
**ரிவர் எட்ஜ்**  (River Edge) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 4.909 சதுர கிலோ மீற்றர் பரப்பளவைக் கொண்டுள்ளது. இதில் 4.909 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.107 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 11,340 ஆகும். ரிவர் எட்ஜ் நகரத்தின் மக்கள் தொகை அடர்த்தி ஒரு கிலோ மீற்றருக்கு 2,361.5 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**பெண்டாமெத்தில்மாலிப்டினம்** *(Pentamethylmolybdenum)* C5H15Mo என்ற மூலக்கூற்று வாய்ப்பாட்டால் விவரிக்கப்படும் ஒரு கரிமமாலிப்டினம் சேர்மமாகும். இச்சேர்மத்தில் ஐந்து மெத்தில் குழுக்கள் மையத்திலுள்ள மாலிப்டினம் அணுவுடன் இணைந்துள்ளன.  இம்மூலக்கூறு சதுரப் பட்டைக்கூம்பு வடிவத்திலுள்ளது.  
பெண்டாமெத்தில் டங்சுட்டனும் இதுவும் வடிவம் மற்றும் பண்புகளில் ஒரே மாதியாக உள்ளன.

தயாரிப்பு
---------

மாலிப்டினம் பெண்டாகுளோரைடையும் இருமெத்தில் துத்தநாகத்தையும் -70 முதல் -20 பாகை செல்சியசு வெப்பநிலையில் வினைபுரியச் செய்து பெண்டாமெத்தில்மாலிப்டினம் தயாரிக்கப்படுகிறது. மாலிப்டினம் ஆக்சிகுளோரைடிலிருந்து தயாரிப்பது மற்றொரு தயாரிப்பு பாதையாகும்.  ஒரு இணையா எலக்ட்ரான்கள் உடன் பெண்டாமெத்தில்மாலிப்டினம் ஓர் இணைகாந்தமாக செயல்படுகிறது. மூன்றில் இரண்டு பாகம் 4dz2, ஒரு பாகம் 4dx2−y2 இவ்வெலக்ட்ரானின் பண்பாகும்

பண்புகள்
--------

நிலைப்புத்தன்மையற்ற பெண்டாமெத்தில்மாலிப்டினம் ஒர் ஆக்சிசன் உணரியாகும். காற்றில் வெளிப்பட நேர்ந்தால் அல்லது -10 பாகை செல்சியசு அளவுக்கு சூடுபடுத்தினால் இது கருப்பாக மாறுகிறது. இராமன் நிறமாலையில் 
1181, 960, 90, 882, 783, 672, 620, 565, 523, 507, 451, 366, 308, 267 மற்றும் 167 செ.மீ−1 அளவுகளில் அதிர்வுகளை உண்டாக்குகிறது.

மேற்கோள்கள்
-----------

1. 1 2 3  Roessler, Beatrice; Kleinhenz, Sven; Seppelt, Konrad (2000). "Pentamethylmolybdenum". *Chemical Communications* (12): 1039–1040. doi:10.1039/b000987n.
2. 1 2  Werner, Helmut (2008) (in en). *Landmarks in Organo-Transition Metal Chemistry: A Personal View*. Springer Science & Business Media. பக். 309. பன்னாட்டுத் தரப்புத்தக எண்:9780387098487. .
**சுசீலா கணேசு மவலாங்கர்** (*Sushila Ganesh Mavalankar*)(4 ஆகத்து 1904 - 11 திசம்பர் 1995) என்பவர் இந்தியச் சுதந்திரப் போராட்ட வீரர் ஆவார். இவர் 1956ஆம் ஆண்டு அகமதாபாத்திலிருந்து முதலாவது மக்களவைக்குப் போட்டியின்றி தேர்ந்தெடுக்கப்பட்டார்.

ஆரம்ப கால வாழ்க்கை
------------------

இராமகிருஷ்ண கோபிநாத் குர்ஜார் டேட்டின் மகளான சுசீலா, பம்பாய் மாநிலத்தில் 1904 ஆகத்து 4 அன்று பிறந்தார். மேலும் பள்ளிப்படிப்பைப் பல்கலைக்கழக நுழைவு தகுதி முன் வரை படித்தார்.

தொழில்
------

மாவலங்கர் இந்தியச் சுதந்திரப் போராட்டத்தில் தீவிரமாகப் பங்கேற்றுள்ளார். மகாத்மா காந்தியின் அழைப்பின் பேரில் 1942-ல் நடந்த வெள்ளையனே வெளியேறு இயக்கத்தில் பங்கேற்றார். இது பிரித்தானிய அதிகாரிகளால் இவரைச் சிறையில் அடைக்க வழிவகுத்தது. சூன் 1953-ல் நடைபெற்ற எலிசபெத் மகாராணியின் முடிசூட்டு விழாவில் மாவலங்கர் கலந்து கொண்டார்.

பிப்ரவரி 1956-ல் கணேஷ் மாவலங்கரின் மரணம் அகமதாபாத் தொகுதிக்கு இடைத்தேர்தல் நடைபெற்றது. இந்த இடைத்தேர்தலில் இந்தியத் தேசிய காங்கிரசு வேட்பாளராக கணேசு மவலாங்கர் மனைவியான சுசீலா கணேசு மவலாங்கரை வேட்பாளராக நிறுத்தியது. இவர் முதலாவது மக்களவைக்குப் போட்டியின்றி தேர்ந்தெடுக்கப்பட்டார். அடுத்த ஆண்டே இவரது பதவிக்காலம் முடிந்தது. Her term finished the following year. இவர் பாகினி சமாஜத்தின் தலைவராகவும் பணியாற்றினார். மேலும் பல சமூக அமைப்புகளில் உறுப்பினராகவும் இருந்தார்.

தனிப்பட்ட வாழ்க்கை
------------------

சுசீலா கணேஷ் வாசுதேவ் மாவலங்கரை மார்ச் 1921-ல் மணந்தார். இவர்களுக்கு நான்கு மகன்கள் இருந்தனர் கணேஷ் மாவலங்கர் மக்களவையின் முதல் சபாநாயகரானார். சுசிலா மாவலங்கர் 11 திசம்பர் 1995 அன்று அகமதாபாத்தில் இறந்தார். இவர்களது மகன் புருசோத்தம் மாவலங்கரும் பாராளுமன்ற உறுப்பினராக இருந்துள்ளார்.

மேற்கோள்கள்
-----------

1. 1 2 3  Jain, C. K. (1993). *Women Parliamentarians in India*. Surjeet Publications. பக். 697. .
2. 1 2 3 4  "Obituary References". Parliament of India. 22 December 1995. 25 November 2017 அன்று பார்க்கப்பட்டது.
3. ↑   *Results of Bye-elections*. Election Commission of India. 1957. பக். 11. .
4. ↑   *Gazette of India*. Controller of Publications. 1956. பக். 615. .
5. ↑  Press Trust of India (15 May 2002). "Pusushottam Mavalankar passes away". *The Times of India*.. பார்த்த நாள்: 25 November 2017.
**யூனிசு டி சூசா** (Eunice de Sousa 1940 -2017) என்பவர் இந்திய ஆங்கிலப் பெண் எழுத்தாளர் ஆவார். ஆங்கிலக் கவிஞர், புதின ஆசிரியர், இலக்கியத் திறனாய்வாளர் எனவும் மதிக்கப்பட்டவர்.

பிறப்பும் படிப்பும்
-------------------

புனே நகரில் பிறந்து வளர்ந்த யூனிசு  டி  சோசா கோவன் கத்தோலிக்க மரபைச் சேர்ந்தவர். அமெரிக்காவின் வின்கான்சின் மார்க்கட் பல்கலைக் கழகத்தில் ஆங்கில இலக்கியம் படித்தார்.
மும்பை பல்கலைக் கழகத்தில் ஆய்வு செய்து முனைவர் பட்டம் 
பெற்றார்.

பணிகள்
------

மும்பையில் உள்ள செயின்ட் சேவியர் கல்லூரியில் ஆசிரியர் பணியில் சேர்ந்து ஆங்கிலம் கற்பித்தார். ஒய்வு பெறும் காலம் வரை அந்தக் கல்லூரியில் ஆங்கிலத் துறைத் தலைவராக இருந்தார்.
கல்லூரியில் இலக்கியத் திருவிழா ஆண்டுதோறும் நடத்தினார். நாடகங்களில் இயக்குநராகவும் நடிகையாகவும் பங்களித்தார்.2001 இல் புதினங்கள் எழுதத் தொடங்கினார். குழந்தைகளுக்கான புத்தகங்கள் எழுதினார்.
மும்பை மிர்ரர் இதழில் கட்டுரைகள் எழுதி வந்தார்.  பழம் நூல்களைத் தொகுப்பதிலும் ஆர்வம் காட்டினார்.
2017 சூலைத் திங்கள் 29 இல் காலமானார்.

படைப்புகள்
----------

### கவிதைகள்

* பிக்ஸ் (1979)
* விம்மென் இன் டச் பெயின்டிங் (1988)
* வேஸ் ஆப் பிளாங்கிங் (1990)
* செலெக்டட் அண்ட் நியூ போயம்ஸ் (1994)

### புதினங்கள்

* டேஞ்சர்லோக் (2001)
* தேவ் அண்ட் சிம்ரன் (2003)

### பிற ஆக்கங்கள்

* இந்தியக் கவிஞர்களுடன் உரையாடல்கள் (2001)
* இந்திய பெண் கவிஞர்கள்:ஒரு தொகுப்பு (2001)
* பர்தா --ஒரு தொகுப்பு
* பெண்களின் குரல்கள் --பத்தொன்பதாம் இருபதாம் நூற்றாண்டுகளில் ஆங்கில எழுத்தாக்கங்கள்
* இந்திய ஆங்கில கவிதைகள் :தொகுப்பு 1829 முதல் 1947 வரை
* சத்தியநாதன் குடும்ப ஆல்பம்.

மேற்கோள்
--------

1. ↑  Eunice De Souza (Arlindo Correia's Home Page) Accessed: 20 January 2007.
2. ↑
வெனிஸ் உள்ள புனித Roch கல்லறையை.
**புனித ஆரோக்கியநாதர்** அல்லது **புனித ரோச்** அல்லது **புனித ராக்** (அண். 1348 – 15/16 ஆகஸ்ட் 1376/79 (மரபுப்படி அண். 1295 – 16 ஆகஸ்ட் 1327) என்பவர் ஒரு கிறித்தவப் புனிதர் ஆவார். இவரின் விழா நாள் 16 ஆகஸ்ட் ஆகும். ஆங்கிலத்தில் இவரை **ராக்** என்றும் கிளாஸ்கோ, இசுக்கொட்லாந்தில் **ரோலோக்ஸ்** என்றும் அழைப்பர். இவர் குறிப்பாக கறுப்புச் சாவுக்கு எதிராகப்பாதுகாவல் அளிப்பவராக நம்பப்படுகின்றார். மேலும் இவர் நாய்களுக்கும், தவறாகக்குற்றம் சாட்டப்பட்டோருக்கும் பாதுகாவலராவார்.

வாழ்க்கைச் சுருக்கம்
--------------------

புனித ஆரோக்கியநாதர் ஆலயம், வாவத்துறை, கன்னியாகுமரி
இவர் மஜோர்க்கா பேரரசின் மொன்ட் பெலியரில் சுமார் 1295இல் பிறந்திருக்கக்கூடும். இவரின் தந்தை அந்த நகரின் ஆளுனராவார். இவரின் பிறப்பின்போது இவரின் மார்பில் ஒரு சிலுவை வடிவில் சிவப்பு நிற மச்சம் இருந்ததாக நம்பப்படுகின்றது. இவரின் இருபதாம் அகவைக்குள் இவரின் பெற்றோர் இருவரும் இறந்தனர். இவரின் தந்தை, தாம் இறப்பதற்கு முன், இவரை நகரின் ஆளுனராக்கினார். ஆயினும் தந்தையின் இறப்புக்குப்பின்பு தன் சொத்துக்களை விற்று ஏழைகளுக்கு அளித்தார். தனது ஆளுனர் பதவியினை தன் மாமாவுக்கு அளித்துவிட்டு இத்தாலிக்கு திருப்பயணம் மேற்கொண்டார். அச்சமையம் இத்தாலி கறுப்புச் சாவினால் பாதிக்கப்பட்டிருந்தது. அங்கே பாதிக்கப்பட்ட நோயாளிகளுக்கு இவர் பணிபுரிந்தார். பலரை அச்சமயத்தில் சிலுவை அடையாளம் வரைந்து குணமாக்கினார் என்பர். இத்தாலியினை சுற்றியுள்ள பல ஊர்களில் இவர் சேவை செய்தார்.

பியாசென்சா என்னும் ஊரில் பணியாற்றியபோது இவருக்கு அந்த நோய் பிடித்தது. இதனால் இவர் ஊருக்கு வெளியே காட்டில் வனவாசியாக வாழ்ந்தார். ஒரு புதுமையால் இவரின் வசிப்பிடத்தை அறிந்த காத்ஹார்ட் என்பவர் இவருக்கு உதவினார். நலமடைந்தப்பின்னர், தன் சொந்த ஊர் திரும்பினார். அங்கே தாம் யார் என வெளிப்படுத்தாததால் அவரை ஒற்றர் என தவறாகக் கருதிய அவரின் மாமா இவரை சிறையிலடைத்தார். அச்சிறையிலேயே ஐந்தாண்டுகளுக்குப்பின்னர் இவர் இறந்தார். இவரின் மார்பில் இருந்த மச்சமும், இவரிடம் இருந்த ஒரு ஆவணமும் இவரை நகர மக்களுக்கு அடையாளம் காட்டியது. இவரின் அடக்கச்சடங்கு பொதுநிகழ்வாக நடத்தப்பட்டது. இவரின் இறப்புக்குப்பின்பு பல புதுமைகள் இவரின் பெயரால் நிகழ்ந்தன என்பர்.

1414இல் காண்ஸ்தான்சு பொதுச்சங்கம் கூடியபோது பிளேக் நோய் அந்த நகரினை தாக்கியது. அதனால் அச்சங்கத்தினர் மக்கள் அனைவரும் இவரை நோக்கி மன்றாடப்பணித்தனர். இதனால் விரைவாக நோய் நீங்கியது என்பர். 1485இல் இவரின் மீப்பொருட்கள் வெனிசு நகருக்கு கொணரப்பட்டது. அங்கேயே அவை இன்றளவும் உள்ளது.

இவர் பொதுவாக பிரான்சிஸ்கன் மூன்றாம் சபையின் உறுப்பினர் எனக்கருதப்பட்டாலும், அதனை நிருவ எவ்வகைச்சான்றும் இல்லை. உரோமை புனிதர்கள் பட்டியலில் இவரின் பெயர் திருத்தந்தை பதினான்காம் கிரகோரியால் சேர்க்கப்பட்டது. திருத்தந்தை எட்டாம் அர்பன் 16 ஆகஸ்டுக்கான திருப்புகழ்மாலையில் இவருக்குறியப்பகுதிக்கு அனுமதியளித்தார்.

மேற்கோள்கள்
-----------

1. ↑  "Patron Saints Index: Saint Roch". Saints.sqpn.com. 2013-11-05 அன்று மூலம் பரணிடப்பட்டது. 2012-02-22 அன்று பார்க்கப்பட்டது.
2. ↑  The date was offered by Francesco Diedo, *Vita Sancti Rochi* 1478.
3. ↑  "St.Roch". Strochs-garngad.org.uk. 2012-02-22 அன்று பார்க்கப்பட்டது.

விக்கிமீடியா பொதுவகத்தில்,  
 ***புனித ஆரோக்கியநாதர்***   
என்பதின் ஊடகங்கள் உள்ளன.
**பொன்விழா பூங்கா** என்பது இந்தியாவின் ஜாம்சேத்பூர் நகரில் அமைந்துள்ள ஒரு நகர்ப்புற பூங்காவாகும். வெளிப்புற சுற்றுலா, வெளிப்புற நடவடிக்கைகள் மற்றும் விளையாட்டுகளை அனுபவிக்க விரும்பும் அனைவரும் நண்பர்கள் மற்றும் குடும்பத்தினருடன் ஒரு நாளை மகிழ்சியாகக் கழிக்க இது பிரபலமான இடமாகும். மெல்லோட்டப் பிரியர்கள் மற்றும் சைக்கிள் ஓட்டுநர்கள் மத்தியில் பிரபலமான இந்த பூங்காவில் பொழுதுபோக்கு மையம், நீரூற்றுகள் மற்றும் ஒரு மிருகக்காட்சிசாலையும் உள்ளன.

உள்ளூர் மக்களின் பொழுதுபோக்கு பூங்காவானது 1958ஆம் ஆண்டில், இந்நகரத்தின் பொன்விழாவையொட்டி, நிறுவப்பட்டது. பொன்விழா நினைவுச் சின்னங்களுள் இதுவும் ஒன்று. இந்த பூங்காவானது டாட்டா ஸ்டீல் நிறுவனம் இந்த டாடாநகர் (ஜம்சேத்பூர்) நகர வாசிகளுக்கு வழங்கும் பரிசாக உள்ளது.

தொலைநோக்கு பார்வையுடைய ஜம்சேத்ஜீ டாடாவிற்கு மைசூரில் உள்ள பிருந்தாவன தோட்டங்கள் ஏற்படுத்திய உத்வேகம் காரணமாக இது நிர்மாணிக்கப்பட்டது. இந்த பூங்கா ஜாம்செட்ஜி டாடாவின் மதிப்பினைக் காட்டுகிறது. மேலும் இது ஜம்சேத்பூரின் முகலாய தோட்டங்கள் என்றும் அழைக்கப்படுகிறது. டாடா எஃகு விலங்கியல் பூங்கா, நிக்கோ ஜூபிலி கேளிக்கை பூங்கா, ஜெயந்தி சரோவர் (மிருகக்காட்சிசாலை ஏரி), வெளவால் தீவு, குழந்தைகள் பூங்கா மற்றும் ரோஸ் தோட்டம் ஆகியவை அமைந்திருப்பது இப்பூங்காவினையும் பிரபலமாக்கியுள்ளது.

மேலும் காண்க
------------

* டாடா எஃகு விலங்கியல் பூங்கா

மேற்கோள்கள்
-----------

1. ↑  "Jubilee Park comes alive with lights on Founder’s Day eve". *தி டைம்ஸ் ஆஃப் இந்தியா*.. பார்த்த நாள்: 3 March 2017.
2. ↑  "करीब 70,000 लोगों ने जुबिली पार्क में मनाया साल पहला दिन". *Hindustan*.. பார்த்த நாள்: 1 January 2017.

வெளி இணைப்புகள்
---------------

அதிகாரப்பூர்வ இணையதளம்
**ஹுளிமாவு குகைக் கோவில்**, ஹுளிமாவு **சிவன் குகைக் கோவில்** அல்லது எளிமையாக **குகைக்** கோவில் என்றும் அழைக்கப்படுகிறது.

அமைவிடம்
--------

இந்த ஹுளிமாவு குகைக் கோவில், கர்நாடகா, பன்னர்கட்டா சாலையில், பிஜிஎஸ் நேஷனல் பப்ளிக் பள்ளிக்கு மிக அருகில் அமைந்துள்ளது. இக்குகைக்கோவில் ஸ்ரீ ஸ்ரீ பால கங்காதரசுவாமி மடத்தால் நிர்வகிக்கப்படுகிறது. ஸ்ரீ ராமானந்த சுவாமிஜி என்ற துறவி பல ஆண்டுகளாக இக்குகையில் தவம் செய்ததாகக் கூறப்படுகிறது, அவரது சமாதியும் இதனுள்ளே காணப்படுகிறது.

கோவில்
------

உள்ளே மூன்று முக்கிய தெய்வங்கள் நிறுவப்பட்டுள்ளன. நடுவில் ஒரு சிவலிங்கமும், ஒருபுறம் தேவி சிலையும், மறுபுறம் விநாயகர் சிலையும் நிறுவப்பட்டுள்ளன. குகையின் மறுபுறம் மிகவும் பழமையான தியான மண்டபம் காணப்படுகிறது.

தொன்மை
------

இந்தக் குகை 2000 ஆண்டுகள் தொன்மையான ஒற்றை பாறை குகையாக அறிவிக்கப்பட்டுள்ளது. இக்கோவில் பாறைகளுக்கிடையே உள்ள இயற்கையான குகைக்குள் அமைக்கப்பட்டுள்ளது. கோவிலின் விரிவான வரலாறு கிடைக்கவில்லை, ஆனால் ஸ்ரீ ஸ்ரீ பாலகங்காதரஸ்வாமி அவர்களால் நிறுவப்பட்ட கோவில் நாலு முதல் ஐந்து நூற்றாண்டுகள் தொன்மையானது என்று கருதப்படுகிறது.[]

பார்வையாளர்கள்
--------------

குகைக்குள் இருக்கும் ஒவ்வொரு தெய்வங்களையும் சுற்றி வர பார்வையாளர்கள் ஊக்குவிக்கப்படுகிறார்கள். துறவியின் புகைப்படத்துடன் கூடிய சமாதியும் உள்ளது. இவ்வாறான கோவில்கள் விளம்பரம் பெறவில்லை என்பதற்கான காரணங்களை அறியமுடியவில்லை.

மேற்கோள்கள்
-----------

1. ↑  "Hulimavu Cave Temple". Archived from the original on 28 மே 2017. .
2. ↑  "Archaeological Survey of India". Archived from the original on 28 மே 2017. .
**ரிவர் வேல்** (River Vale) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு நகரியம் ஆகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 11.072 சதுர கிலோ மீற்றர் பரப்பளவைக் கொண்டுள்ளது. இதில் 10.389 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.684 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 9,659 ஆகும். ரிவர் வேல் நகரத்தின் மக்கள் தொகை அடர்த்தி ஒரு கிலோ மீற்றருக்கு 929.8 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**குளம்பா தாயனார்** சங்ககாலப் புலவர்களில் ஒருவர். குளம்பா என்னும் ஊரில் வாழ்ந்தவர். சங்க நூல் தொகுப்பில் இவரது பாடலாக ஒன்றே ஒன்று மட்டும் இடம் பெற்றுள்ளது. அது புறநானூறு 253 எண்ணுள்ள பாடலாக அமைந்துள்ளது.

புறநானூறு 253 சொல்லும் செய்தி
-----------------------------

* முதுபாலை என்னும் துறையைச் சார்ந்தது.

முதுபாலை என்பது கணவனுடன் வெளியூர் செல்லும்போது வழியில் பாலைநிலத்தில் மனைவி கணவனை இழந்து புலம்பும் நிலையைக் கூறுவது என்று தொல்காப்பியம் குறிப்பிடுகிறது.

எனக்காக யாரும் அவலம் கொள்ளவேண்டா. போரில் வெற்றி கண்ட இளைஞர்கள் என்னைப் பார்த்துச் சிரிக்கும் நிலை நேர்ந்துள்ளது. மூங்கில் வெட்டுவோர் அதன் நெல்-கதிர்களை வெட்டி எறிந்து சிதறிக் கிடப்பது போல என் கையில் உள்ள வளையல்களைச் சிதறிக்கிடக்கும்படி உடைத்துப் போட்டுவிட்டு வெறுங்கையை வீசிக்கொண்டு என் சுற்றத்தாருடன் நான் வாழ்வேன் என நினைக்கிறாயா? சொல்லுங்கள். - இவ்வாறு ஒரு பெண் புலம்புவதாக இவரது பாடல் கூறுகிறது.

அடிக்குறிப்பு
-------------

1. ↑  
என் திறத்து அவலம் கொள்ளல், இனியே;  

வல ஆர் கண்ணி இளையர் திளைப்ப,  

'நகாஅல்' என வந்த மாறே, எழா நெல்  

பைங் கழை பொதி களைந்தன்ன விளர்ப்பின்,  

வளை இல், வறுங் கை ஓச்சி,  

கிளையுள் ஒய்வலோ? கூறு நின் உரையே!
2. ↑  நனி மிகு சுரத்திடைக் கணவனை இழந்து  
தனி மகள் புலம்பிய முதுபாலையும் - தொல்காப்பியம் 3-77
**அளவடி** என்பது நான்கு சீரால் ஆன அடியாகும். இது *நேரடி* எனவும் கூறப்படும்.

பெயர்க்காரணம்
-------------

செய்யுள் நூலார் யாவரும் ஒத்து நேர்ந்துகொண்ட அடி நேரடி. (நேர்தல் - ஒத்துக்கொள்ளுதல்) எதுகை மோனை முதலிய தொடை விகற்பங்களை அறிந்து கணக்கிட உதவுவது நான்கு சீரால் இயன்ற அளவடி. எனவே கணக்கிடுவதற்குப் புலவர் எல்லோரும் அளவடியையே நேர்ந்தனர். ஆகையால் அளவடியின் பெயர் ‘நேரடி’ எனக் கொள்ளப்பெற்றது.

|  |  |  |
| --- | --- | --- |
| "| ‘தேம்பழுத் தினியநீர் மூன்றும் தீம்பலா

மேம்பழுத் தளிந்தன சுளையும் வேரியும்
மாம்பழக் கனிகளும் மதுத்தண் டீட்டமும்
தாம்பழுத் துளசில தவள மாடமே’ | "|

என்னும் இப்பாடல் கலிவிருத்தமாகும். இது நான்கு அடிகளைக் கொண்டுள்ளது. ஒவ்வொரு அடியும் நான்கு சீர்களால் அமைந்துள்ளது. நான்கு சீர்களைக் கொண்ட இந்த அளவடியில்/ நேரடியில், முறையே நிரையொன்றாசிரியத்தளை, இயற்சீர் வெண்டளை. நேர்ஒன்றாசிரியத்தளை என்று மூன்று தளைகள் தோன்றுகின்றன. இதனை மூன்று தளையால் வந்த அடி எனலாம். முத்தளையால் வந்த அடி, அளவடி/நேரடி. இதனையே ‘முத்தளை அளவடி’ என்கின்றது இலக்கணம்.

மேற்கோள்
--------

1. ↑  வைத்தியநாத தேசிகர், இலக்கண விளக்கம்- பொருளதிகாரம் - செய்யுளியல்
2. ↑  யாப்பருங்கலக் காரிகை மேற்கோள் 13- சூளாமணி. நகரச்சருக்கம்.பா. 49
3. ↑  இலக்கண விளக்கம்-பொருளதிகாரம்

உசாத்துணை
---------

* தமிழ் இணைய பல்கலைக்கழகம்
மதுபானக் கடை என்பதன் நேரடி அர்த்தத்திற் குறித்து அறிய, காண்க மது அருந்தகம்.

***மதுபான கடை***, 2012-ஆம் ஆண்டு வெளியான தமிழ் நகைச்சுவைத் திரைப்படம்.. இத்திரைப்படத்தின் முழுக்கதையையும் தமிழ்நாடு மாநில வாணிபக் கழகத்தை அடிப்படையாக வைத்து, குடிகாரர்களை முன்னணிக் கதாபாத்திரங்களில் வைத்திருக்கின்றார் அறிமுக இயக்குனர் கமலக்கண்ணன்.

2012, ஆகத்து 2-ஆம் திகதி இத்திரைப்படம் வெளியானது.

நடிகர்கள்
---------

* கதிர் வேல்
* தியானா
* அரவிந்த் அண்ணாமலை
* என். டி. இராஜ்குமார்
* இரவி
* இராமு
* பருதி
* இராசன் பாலா

கதைக்கரு
--------

மதுபான கடையில் ஒரு நாள் (அக்டோபர் 1-ம் திகதி) நடக்கும் சம்பவங்களை திரைப்படமாக்கி இருக்கின்றனர். மது அருந்த வரும் கடை நிலை ஊழியர்கள், பைத்தியமாக வரும் நிலத்தோட சொந்தக்காரர், ஆங்கிலத்தில் பேசியே பிச்சை எடுத்துக் குடிக்கும் குடிகாரர், அடுத்தவர்களை ஏமாற்றி குடிக்கும் குடிகாரர் என்று கடைக்கு வரும் அனைவரின் கதையையும் அவர்களுடைய வசனங்களில் சொல்லியிருக்கிறார். போலி மது விற்பனை, கடை நடத்துபவரின் மகளைக் காதலிக்கும் கடை ஊழியர், கந்து வட்டி, சாதி உணர்வு என அதிகப்படியான கருத்துகளை ஒட்டுமொத்தமாக கூறியிருக்கிறார் இயக்குனர்.

மேற்கோள்கள்
-----------

1. ↑  "Madhubana Kadai Review - Madhubana Kadai Movie Review". Behindwoods.com. 2012-08-18 அன்று பார்க்கப்பட்டது.
2. ↑  "Tamil film 'Madhubaanakadai'to feature real-life drunkyards". Economic Times. 29 August 2012 அன்று பார்க்கப்பட்டது.
3. ↑  "Friday Fury-August 3". Sify. 4 ஆகஸ்ட் 2012 அன்று மூலம் பரணிடப்பட்டது. 29 August 2012 அன்று பார்க்கப்பட்டது.

வெளி இணைப்புகள்
---------------

* மதுபான கடை விமர்சனம்
**மாதம்பாக்கம் ஏரி** (*Madambakkam Lake*) இந்திய மாநிலமான தமிழ்நாட்டின் சென்னையை அடுத்துள்ள கிழக்கு தாம்பரம் பகுதியில் 250 ஏக்கர் பரப்பளவில் அமைந்துள்ளது. மழைநீர் ஏரியான இது மழைக்காலத்தில் மட்டும் நிரம்புகிறது. தன் சுற்றுவட்டாரப் பகுதிகளில் உள்ள மக்களின் தண்ணீர் தேவையைப் மாதம்பாக்கம் ஏரி பூர்த்தி செய்கிறது. பல ஆண்டுகளாகப் பாராமரிப்பு இல்லாமல் குப்பைகள் கொட்டும் இடமாக இருந்த ஏரியை உள்ளுர் தன்னார்வலர்கள் குறிப்பிட்ட கால இடைவேளைக்கு ஒருமுறை சுத்தம்செய்து ஏரியைப் பராமரித்து வருகிறார்கள்.

இந்தியச் சுற்றுச்சூழல் அறக்கட்டளை அமைப்பின் முயற்சிகள்
------------------------------------------------------

சுத்தம் மற்றும் மறுசீரமைப்பு நடவடிக்கைக்காக இந்திய சுற்றுச்சூழல் அறக்கட்டளை அமைப்பினர் எடுத்துக் கொண்ட நீர்நிலைகளில் ஒன்று மாதம்பாக்கம் ஏரியாகும். 2012 ஆம் ஆண்டின் தொடக்கத்தில் இருந்து இந்த அமைப்பு வார இறுதி நாட்களில் தன்னார்வலர்கள் ஆதரவுடன் ஏரியை சுத்தம் செய்ய முன்வந்தது. நீண்ட 4 ஆண்டுகால தன்னார்வச் செயல்பாடு சாலைத் தடையைத் எதிர்த்து பின்னர் 2020 ஆம் ஆண்டு முழு அளவிலான மறுசீரமைப்பு முயற்சிகளை மீண்டும் தொடங்கியது. முழுமையாக ஆழப்படுத்துதல், கரைகளை வலுப்படுத்துதல், நுழைவாயில் மற்றும் வெளியேறுமிடம் போன்றவற்றை முறைப்படுத்துதல், சுத்தம் செய்தல் ஆகியவை மறுசீரமைப்பு முயற்சிகளில் அடங்கும்.

மேற்கோள்கள்
-----------

1. ↑  Lakshmi, K. (8 May 2018). "Metrowater to rejuvenate two large waterbodies". *The Hindu* (Chennai: The Hindu).. பார்த்த நாள்: 25 August 2018.
2. ↑  சௌ, விஷ்ணுராஜ். "மாடம்பாக்கம் ஏரியிலிருந்து 20 லட்சம் லிட்டர் தண்ணீர் எடுக்கும் திட்டம்..! கொந்தளிக்கும் மக்கள்". *www.vikatan.com/*. 2021-11-20 அன்று பார்க்கப்பட்டது.
3. ↑  "மாடம்பாக்கம் ஏரி கால்வாய் சீரமைக்கப்படுமா?". *Dinamalar*. 2021-04-20. 2021-11-20 அன்று பார்க்கப்பட்டது.
4. ↑  T.S. Atul Swaminathan; Vaishali R. Venkat (31 August 2013). "An initiative to save Madambakkam Lake". *The Hindu* (Chennai: Kasturi & Sons). .

புற இணைப்புகள்
--------------

* Madambakkam–A secret gem in the water world
அளவி
**அளவி** (burette) என்பது, கண்ணாடியால் செய்யப்பட்ட ஆய்வுகூடக் கருவிகளில் ஒன்று. நீண்ட குழாய் வடிவமான இதன் ஒரு முனை திறந்தும், கூம்பிச் செல்லும் மறுமுனை நீர்மங்கள் (திரவம்) குறைந்த அளவில் வெளியேறக்கூடியதாக குறுகிய துளை ஒன்றைக் கொண்டிருக்கும். இத் துளைவழியூடாக வெளியேறும் நீர்மத்தின் அளவைத் துல்லியமாகக் கட்டுப்படுத்தக்கூடிய வகையில் இத் துளையைத் திறந்து மூடக்கூடிய ஏற்பாடு உள்ளது. இதன் உடற்பகுதியில் அளவுக் குறிகள் இடப்பட்டிருக்கும். இந்த அளவீடுகள் அளவியின் உள்ளே வைக்கப்படுகின்ற நீர்மத்தின் கன அளவைக் குறிக்கும். இதைப் பயன்படுத்தும்போது, குறுகலான துளை கீழிருக்கும்படி நிலைக்குத்தாகத் தாங்கியொன்றில் பொருத்தப்படுகின்றது. இந்த நிலையில், மேலே பூச்சியத்தில் தொடங்கி கீழ்நோக்கி அதிகரித்துச் செல்லும் வகையிலேயே அளவிடப்படுகின்றன. இதனால், நீர்மம் வெளியேறும் போது வெளியேறும் அளவை நேரடியாகவே அறியமுடிகின்றது. உயர்தரமான அளவிகள், நீர்ம வெளியேற்றத்தை மிகத் துல்லியமாகக் கட்டுப்படுத்த வல்லன. "A" வகுப்பைச் சேர்ந்த அளவிகள் ±0.05 அளவுக்குத் துல்லியம் கொண்டவை.

பயன்பாடு
--------

அளவிகள், சோதனைகளின் போதோ அல்லது வேறு தேவைகளுக்கோ, துல்லியமான அளவில் நீர்மங்களை அளந்து எடுக்க வேண்டியிருக்கும் போது பயன்படுகின்றன. எடுத்துக்காட்டாக, கரைசல்களின் வலுவறிதல் (titration) சோதனைகளில், அளவியின் பங்கு இன்றியமையாதது.

வெளியிணைப்புகள்
---------------

* அளவியைப் பயன்படுத்தல் பரணிடப்பட்டது 2004-10-24 at the வந்தவழி இயந்திரம் டார்ட்மவுத் கல்லூரியின் வேதியியல் ஆய்வுகூடத்திலிருந்து. (ஆங்கில மொழியில்)
வளைய வலையமைப்பு
**வளைய வலையமைப்பு** என்பது கணினி வலையமைப்பில் ஒரு வகையாகும். இதில் ஒவ்வொரு கணினியும் மற்ற இரு கணினிகளுடன் இணைக்கப்பட்டிருக்கும். இவ்வாறு தொடர்ந்து கணினிகள் இணைக்கப்பட்டு ஒரு வளையத்தை உருவாக்குகின்றன. இதுவே வளைய வலையமைப்பு என்று அழைக்கப்படுகிறது. வளைய வலையமைப்பில் எந்த இரண்டு இணைப்பிற்கும் ஒரே வழியே உள்ளதால் ஓர் அந்தத்தில் (Node) உள்ள இணைப்பு பழுதடைந்தால் முழுவலையமைப்புமே பாதிப்படையும். கண்ணாடியிழைகளூடாகத் தரவுப் பரிமாற்றத்தில் (FDDI) வலையமைப்பில் பிழை ஏற்படும் போது மணிக்கூட்டுத் திசையாகவும் அதற்கு எதிர்த் திசையாகவும் தரவு அனுப்படுவதால் இந்தப் பிரச்சினை அங்கு இல்லை. இது C வளைய வலையமைப்பு அல்லது ஐபிஎம் டோக்கின் றிங் வலையமைப்பு எனப்படும் இங்கு பௌதீகரிதியாக (Physically) விண்மீன் வலையமைப்பு மாதிரி நடுவில் கணினி சுவிச்சுடன் இணைக்கப்பட்டிருக்கும் பின்னர் தர்க்கரீதியாக வளைய வலையமைப்பில் நடைமுறைப்படுத்தப்படும். 

பெரும்பாலான வலையமைப்புக்கள் மேலதிகமாக சுழலும் திசைக்கு எதிராகவும் ஓர் வலையமைப்பை ஏற்படுத்திக்கொள்ளும்.

அநுகூலங்கள்
-----------

* பழைய வலையமைப்பில் எல்லாச் சாதனங்களுமே டோக்கின் (Token) ஐப் பெற்று அதை அநுப்பக்கூடிய வசதி.
* அதிக வேலைப் பழுவுள்ள வலையமைப்பில் விண்மீன் வலையமைப்பை விட வினைத்திறனாக இயங்கக்கூடியது.
* டோக்கின் றிங் ஐப் பாவித்துப் பெரிய வலையமைப்பை உருவாக்கலாம்.
* ஒவ்வொரு கணினிக்கும் இடையிலான தொடர்பை நிர்வாகிக்க கணினி வழங்கி (சர்வர் server) தேவையில்லை.

பிரதிகூலங்கள்
-------------

* ஒரு ஒழுங்காக வேலை செய்யாத கணினி அல்லது வலையமைப்பு அட்டை முழு வலையமைப்பிற்குமே பிரச்சினையை உண்டு பண்ணும்.
* இவ்வலையமைப்பில் இணைப்புக்களை நகர்த்துதல், சேர்த்தல் மற்றும் சாதனங்களை மாற்றுதல் வலையமைப்பைப் பாதிக்கும்.
* சாதாரண ஈதர்நெட் வலையமைப்பு அட்டையை விட இந்த வலையைமைப்பு அட்டை விலைகூடியது.
* சாதாரண ஈதர்நெட் வலையமைப்பை விட இந்த வலையைமைப்பு மெதுவானது.

மேலும் பார்க்க
--------------

* விண்மீன் வலையமைப்பு
**முஸ்தபா** (***Musthaffaa***) ஆர். அரவிந்த்ராஜ் இயக்கத்தில், 1996 ஆம் ஆண்டு வெளிவந்த இந்தியத் தமிழ்த் திரைப்படமாகும். பி. ஜி. ஸ்ரீகாந்த் தயாரிப்பில், வித்தியாசாகர் இசையில், 16 பிப்ரவரி 1996 ஆம் தேதி வெளியானது. துரைசாமி நெப்போலியன், ரஞ்சிதா, கவுண்டமணி, கே. பிரசன்னா, லட்சுமி, காஸான் கான், அலெக்ஸ், சூர்யா, ராஜேஷ்குமார் மற்றும் பலர் நடுத்துள்ளனர். பின்னர், 1997 ஆம் ஆண்டு இந்தி மொழியில் *குலாம்-ஈ-முஸ்தபா* என்ற பெயரில் மறுஆக்கம் செய்யப்பட்டது. 2010 ஆம் ஆண்டு பெங்காலி மொழியில் *ரெஹ்மத் அலி* என்ற பெயரில் மறுஆக்கம் செய்யப்பட்டது.

நடிகர்கள்
---------

நெப்போலியன், ரஞ்சிதா, கவுண்டமணி, கே. பிரசன்னா, லட்சுமி, கசான் கான், அலெக்ஸ், சூர்யா, ராஜேஷ்குமார், பப்லூ ப்ரித்விராஜ், கணேஷ்கர், சர்மிளா, சூரியகாந்த், பிரதாப் சந்திரன், குமரிமுத்து, டி. எஸ். ராகவேந்திரா, வைத்தி, சாமிநாதன், முரளி குமார், ஜானகி, பி. ஆர். வரலக்ஷ்மி, மைதிலி, ஜெயமணி.

கதைச்சுருக்கம்
--------------

முஸ்தபா (துரைசாமி நெப்போலியன்), பெரியவரின் (சூர்யா) நம்பிக்கைக்கு பாத்திரமான கையாள் ஆவான். பெரியவருக்கு வரும் பிரச்சனைகளை அனைத்தையும், செல்லப்பாவின் (கவுண்டமணி) உதவியுடன் தீர்த்து வைப்பான் முஸ்தபா.

அந்நிலையில், சுதர்சனம் ஒரு நடுத்தர வர்க்கத்தை சேர்ந்த, நேர்மை தவறாத, லஞ்சம் வாங்காத பிராமண வகுப்பை சேர்ந்தவர். தனது நேர்மையான வாழ்க்கை முறையால், பணத்தட்டுப்பாடு ஏற்படுகிறது. அதை கருத்தில் கொண்டு, ஆய்வுகள் செய்யாமல் சில ஒப்பந்தங்களில் சுதர்சனை கையொப்பம் போட வற்புறுத்துகிறான் முஸ்தபா.

நாட்டிய மங்கை கவிதாவுடன் (ரஞ்சிதா) பழக்கம் ஏற்பட்டு, முஸ்தபாவும் கவிதாவும் திருமணம் செய்ய முடிவு செய்கிறார்கள். சுதர்சனனுக்கு பணத்தேவை அதிகமானால், லஞ்சம் வாங்கும் பொழுது லஞ்சஒழிப்பு அதிகாரியிடம் அகப்படுகிறார்.

அரசியல் சார்ந்த பிரச்சனைகளால் பெரியவரை கொல்ல வகுக்கப்படும் திட்டத்தில், பரிதாபமாக கவிதா உயிரிழக்க நேரிடுகிறது. பின்னர், பெரியவருக்கும் முஸ்தபாவிற்கும் மோதல் ஏற்பட்டு, முஸ்தபாவை கொல்ல முடிவு செய்கிறார் பெரியவர். இறுதியில், முஸ்தபாவிற்கு என்னவானது என்பதே மீதிக் கதையாகும்.

ஒலிப்பதிவு
----------

இந்தப் படத்தின் பின்னணி மற்றும் பாடல்களின் இசையை அமைத்தவர் வித்தியாசாகர் ஆவார். வைரமுத்து எழுதிய 5 பாடல்களும் 1996 ஆம் ஆண்டு வெளியானது.

தயாரிப்பு
---------

வார இதழான ஆனந்த விகடனில் கே. பிரசன்னா எழுதிய நாடகம் மிகவும் பிடித்தால் பி. ஜி. ஸ்ரீகாந்த் இந்தப்படத்தை தயாரிக்க முடிவுசெய்தார். ஊமை விழிகள் (1986 திரைப்படம்), உழவன் மகன் (திரைப்படம்) போன்ற படங்களை இயக்கிய அனுபவமுள்ள ஆர். அரவிந்தராஜ், நெப்போலியனை வைத்து இப்படத்தை இயக்கினார்.

வரவேற்பு
--------

நெப்போலியனின் நடிப்பு நன்றாக இருந்ததாவும், படத்தின் முதற்பாதியின் குறைகளை இரண்டாம் பாதி சரிசெய்யும் வகையில் அமைந்ததாகவும் விமர்சனம் செய்யப்பட்டது.

மேற்கோள்கள்
-----------



1. ↑  "http://spicyonion.com". External link in `|title=` (உதவி)
2. ↑  "www.cinesouth.com". Archived from the original on 2005-02-10. 2019-03-07 அன்று பார்க்கப்பட்டது.CS1 maint: unfit url (link)
3. ↑  "www.jointscene.com". Archived from the original on 2012-04-28. 2019-03-07 அன்று பார்க்கப்பட்டது.CS1 maint: unfit url (link)
4. ↑  "www.actornapoleon.com". 2017-11-19 அன்று மூலம் பரணிடப்பட்டது. 2019-03-07 அன்று பார்க்கப்பட்டது.
5. ↑  "www.indiaglitz.com".
6. 1 2  "தி இந்தியன் எக்ஸ்பிரஸ் (1996-03-09)".